Εγώ και η οικογένειά μου φιλοξενηθήκαμε στο χώρο της Μαρίας και μείναμε πάρα πολύ ικανοποιημένοι από την επιλογή μας αυτή. Το διαμέρισμα είναι πεντακάθαρο, όμορφο, ήσυχο, ζεστό - εξαιρετικό το φυσικό αέριο- , άνετο για μια οικογένεια 4 ατόμων όπως η δική μου και παρέχει όλα τα απαραίτητα εάν θέλει κάποιος να μαγειρέψει όπως εγώ. Με ευχαρίστησε ιδιαίτερα που η Μαρία είχε κάποια πράγματα π.χ. καφέ , ζαχαρη, τσάι και που όλος ο εξοπλισμός του διαμερίσματος ( σκεύη, συσκευές, πετσέτες) ήταν καινούργια και σε άριστη κατάσταση.Η τοποθεσία πολύ βολική, άνετη μετάβαση με τα πόδια σε όλα τα βασικά αξιοθέτα ( Αγιος Δημήτριος, λαδάδικα, Λ. Πύργος κ.λ.π.), βρήκαμε θέση για το αυτοκίνητο στο δρόμο, αν και λίγο δύσκολα, όλες τις μέρες, υπάρχει μινι μάρκετ ανοιχτό 24/7, και το γεγονός ότι δεν υπήρχαν σεντόνια, το στρώμα ήταν λίγο σκληρό για εμένα και έπρεπε να σφουγγαρίζει κανείς στο μπάνιο μετά το ντους δεν αποτέλεσαν αρνητικούς παράγοντες για εμάς. Αριστη σχέση ποιότητας-τιμής- θέσης. Θα μείνουμε και πάλι στο ίδιο διαμέρισμα αν ξαναπάμε στη Θεσσαλονίκη και ευχαριστούμε θερμα τη Μαρία τόσο για την άμεση ανταπόκριση όποτε τη ζήτησα όσο και για όσα μας προσφερε στο κατάλυμά της.